Liitiumhüdriid

Liitiumhüdriid LiH (M = 7,95 g/mol) on liitiumi ja vesiniku ühend, iooniline hüdriid, olles värvitu või valge kristallaine. Kommertsiaalsed proovid on hallid. Kristallstruktuur on tal haliiditaoline. Liitiumhüdriid on kergeim iooniline ühend. Sarnaselt teistele leelismetallhüdriididele reageerib ta energiliselt veega, moodustades liitiumhüdroksiidi ja gaasilise vesiniku. Toodetakse liitiumi otsesel reageerimisel vesinikuga.Smith, R. L. & Miser, J. W. Compilation of the properties of lithium hydride. NASA, 1963. https://ntrs.nasa.gov/citations/19720066808 (vaadatud 18.10.2024).

Liitiumhüdriidi kasutatakse teiste metallhüdriidide sünteesis, näiteks liitiumborohüdriid ja liitiumalumiiniumhüdriid. Vesinikupommides kasutatakse liitium-6-deuteriidi termotuumasünteesi kütusena: 6LiD + n → 4He + T + D.

 Viited 

Kategooria: Keemilised ained